CELEX: 62021TN0150
Language: da
Date: 2021-03-15 00:00:00
Title: Sag T-150/21: Sag anlagt den 15. marts 2021 — Hangzhou Dingsheng Industrial Group m.fl. mod Kommissionen

10.5.2021   
            
            
               DA
            
            
               Den Europæiske Unions Tidende
            
            
               C 182/63
            
         
      Sag anlagt den 15. marts 2021 — Hangzhou Dingsheng Industrial Group m.fl. mod Kommissionen
      (Sag T-150/21)
      (2021/C 182/85)
      Processprog: engelsk
      
         Parter
      
      
         Sagsøgere: Hangzhou Dingsheng Industrial Group Co., Ltd (Hangzhou, Kina), Dingheng New Materials Co., Ltd (Rayong, Thailand) og Thai Ding Li New Materials Co., Ltd (Rayong) (ved advokaterne G. Coppo og G. Pregno)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2020/2162 af 18. december 2020 om indledning af en undersøgelse vedrørende den mulige omgåelse af de antidumpingforanstaltninger, der blev indført ved gennemførelsesforordning (EU) 2015/2384 og gennemførelsesforordning (EU) 2017/271 over for importen af visse typer folie af aluminium med oprindelse i Folkerepublikken Kina, ved at importere visse typer folie af aluminium afsendt fra Thailand, uanset om varen er angivet med oprindelse i Thailand eller ej, og om at gøre denne import til genstand for registrering annulleres, for så vidt som den vedrører sagsøgerne.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et enkelt anbringende, hvorved det gøres gældende, at Kommissionen begik en retlig fejl ved at indlede undersøgelsen uden tilstrækkelige beviser som omhandlet i antidumpinggrundforordningens artikel 13, stk. 3.